section_heading: Predratno razdoblje
paragraph_text: Kad su nacisti preuzeli vlast u Njemačkoj, jedan od ciljeva bio je brza i učinkovita eliminacija i neutralizacija političkih neistomišljenika, odnosno opozicije. Prvotni progon i strah kreirani su od strane zloglasnih sudova  Sondergerichte koji su sudili po direktnim naputcima i zakonima nacističke stranke i samog Hitlera. Sudovi su provodili sustavnu diskriminaciju i oštro kažnjavali sve političke protivnike i neistomišljenike koji se nisu slagali s načelima nacista.